ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๙๑๗ (พ.ศ. ๒๕๕๑)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๒ จำนวน ๓ เส้นทาง[๑] ตามที่ได้มีประกาศคณะกรรมการควบคุมการขนส่งฉบับที่ ๒๑๔ (พ.ศ. ๒๕๑๓) ประกาศ ณ วันที่ ๑๐ มิถุนายน ๒๕๑๓ยกเลิกและกำหนดเส้นทางรถยนต์โดยสารประจำทางระหว่างจังหวัด (เฉพาะที่เริ่มต้นจากจังหวัดพระนคร)สายที่ ๖๐ กรุงเทพฯ-อรัญประเทศประกาศคณะกรรมการควบคุมการขนส่งทางบกกลาง ฉบับที่๘๕๐ (พ.ศ. ๒๕๓๖) ประกาศ ณ วันที่ ๒๑ พฤษภาคม ๒๕๓๖กำหนดเส้นทางสำหรับการขนส่งประจำทางด้วยรถโดยสาร สายที่ ๙๒๑กรุงเทพฯ-องครักษ์-อรัญประเทศประกาศคณะกรรมการควบคุมการขนส่งทางบกกลาง ฉบับที่๑๕๙๕ (พ.ศ. ๒๕๔๘) ประกาศ ณ วันที่ ๒๓ สิงหาคม ๒๕๔๘ เรื่อง กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๒ ภาคตะวันออก สายที่ ๙๙๑๖กรุงเทพฯ (เอกมัย)-เขาหินซ้อน-สระแก้ว ให้มีเส้นทางเดินรถให้บริการถึงท่าอากาศยานสุวรรณภูมินั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๒๑/๒๕๕๑ เมื่อวันที่ ๒๕ พฤศจิกายน ๒๕๕๑ จึงให้กำหนด(ปรับปรุง) เส้นทางสำหรับการขนส่งประจำทางด้วยรถโดยสาร หมวด ๒ สายที่ ๖๐กรุงเทพฯ-อรัญประเทศ เป็น กรุงเทพฯ-ตลาดโรงเกลือ สายที่ ๙๒๑กรุงเทพฯ-องครักษ์-อรัญประเทศ เป็น กรุงเทพฯ-องครักษ์-ตลาดโรงเกลือ และสายที่ ๙๙๑๖กรุงเทพฯ (เอกมัย)-เขาหินซ้อน-อรัญประเทศ เป็น กรุงเทพฯ(เอกมัย)-เขาหินซ้อน-ตลาดโรงเกลือ โดยให้ใช้รายละเอียดเส้นทางดังต่อไปนี้สายที่ ๖๐ กรุงเทพฯ-ตลาดโรงเกลือเริ่มต้นจากสถานีขนส่งผู้โดยสารกรุงเทพมหานคร(จตุจักร) ไปตามทางหลวงแผ่นดินหมายเลข ๑ ผ่านเขตบางเขน อำเภอวังน้อย ถึงแยกหินกองแยกขวาไปตามทางหลวงแผ่นดินหมายเลข ๓๓ ผ่านอำเภอบ้านนา จังหวัดนครนายกทางแยกเข้าจังหวัดปราจีนบุรี อำเภอกบินทร์บุรี จังหวัดสระแก้ว อำเภอวัฒนานครอำเภออรัญประเทศ ไปสุดเส้นทาง ณ สถานที่จอดรถโดยสารประจำทางบริเวณตลาดโรงเกลือสายที่ ๙๒๑ กรุงเทพฯ-องครักษ์-ตลาดโรงเกลือเริ่มต้นจากสถานีขนส่งผู้โดยสารกรุงเทพมหานคร(จตุจักร) ไปตามทางหลวงแผ่นดินหมายเลข ๑ ถึงรังสิตแยกขวาไปตามทางหลวงแผ่นดินหมายเลข ๓๐๕ ผ่านอำเภอองครักษ์ ถึงจังหวัดนครนายก แยกขวาไปตามทางหลวงแผ่นดินหมายเลข๓๓ ผ่านทางแยกเข้าจังหวัดปราจีนบุรี อำเภอกบินทร์บุรี จังหวัดสระแก้วอำเภอวัฒนานคร อำเภออรัญประเทศ ไปสุดเส้นทาง ณสถานที่จอดรถโดยสารบริเวณตลาดโรงเกลือสายที่ ๙๙๑๖ กรุงเทพฯ (เอกมัย)-เขาหินซ้อน-ตลาดโรงเกลือเริ่มต้นจากสถานีขนส่งผู้โดยสารกรุงเทพมหานคร(เอกมัย) ไปตามถนนสุขุมวิท ขึ้นทางด่วนฉลองรัชที่ด่านพระโขนงขึ้นทางด่วนศรีรัชที่ด่านศรีนครินทร์ ลงทางด่วนตรงไปตามทางหลวงพิเศษหมายเลข ๗ ถึงกม. ที่ ๑๒.๗ แยกขวาไปตามทางเข้าท่าอากาศยานสุวรรณภูมิ ถึงทางอากาศยานสุวรรณภูมิ แล้วกลับตามเส้นทางเดิมแยกขวาไปตามทางหลวงพิเศษหมายเลข ๗ ถึงทางต่างระดับทางหลวงแผ่นดินหมายเลข ๓๑๔แยกซ้ายไปตามทางหลวงแผ่นดินหมายเลข ๓๑๔ แยกขวาไปตามทางหลวงแผ่นดินหมายเลข ๓๑๔(ทางเลี่ยงเมืองฉะเชิงเทรา) แล้วไปตามทางหลวงแผ่นดินหมายเลข ๓๐๔ผ่านทางแยกอำเภอพนมสารคาม ถึงแยกเขาหินซ้อน แยกขวาไปตามทางหลวงแผ่นดินหมายเลข ๓๕๙แยกซ้ายไปตามทางหลวงแผ่นดินหมายเลข ๓๑๗ ถึงจังหวัดสระแก้วแยกขวาไปตามทางหลวงแผ่นดินหมายเลข ๓๓ ผ่านอำเภอวัฒนานคร อำเภออรัญประเทศไปสุดเส้นทาง ณ สถานที่จอดรถโดยสารประจำทางบริเวณตลาดโรงเกลือประกาศณ วันที่ ๒๓ ธันวาคม พ.ศ. ๒๕๕๑ชัยศักดิ์อังค์สุวรรณรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางปริยานุช/ผู้จัดทำ๑๑มีนาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๒๓ ง/หน้า ๒๐๗/๕ มีนาคม ๒๕๕๒